NGDEK

NGDEK (Bulgarice: НГДЕК - Национална гимназия за древни езици и култури - Константин Кирил Философ) est gymnasium nationale antiquarum linguarum culturarumque in Bulgaria. Curriculum complectitur linguas classicas: Linguam Latinam, Linguam Graecam Antiquam, Linguam Bulgaricam Antiquam; culturam, historiam artesque humanas. Praeterea discipuli student linguis recentioribus – Linguae Anglicae, Linguae Theodiscae et Linguae Francogallicae. a.d. VII Idus Ianuarias 1994 gymnasio iura lycei ad universitatem, Sofiae siti, data sunt.

Gymnasium anno 1977 institutum est et a.d. VI Idus Octobres eiusdem anni portas aperuit, suasoribus et auctoribus Ludmila Jivkova Aleksandroque Fole, qui ambo iam vita decesserunt. Gergina Toncheva per triginta annos huic scholae praefuit. In gymnasio docet etiam Ognian Radev, qui linguam Graecam Antiquam artemque, quae cultura antiqua appellatur, tradit.

Curriculum gymnasii quinque annos durat. Per primos tres annos institutio generalis traditur, deinde per reliquos duos discipulus viam eligit in – Latinitatem cum Lingua Italiana, Graecitatem cum Lingua Graeca, Linguam Anglicam, Linguam Theodiscam, Linguam Francogallicam, Bulgaritatem, Litteraturam, Chemiam et Biologiam.

Discipuli gymnasii certaminibus illustribus participant atque se dignos competitores praebent. Hoc debent et studentibus et docentibus et certaminibus internis institutis.

Alumni gymnasii multi insignes evaserunt, velut professores, poetae, scriptores et ceteri. Hi omnes societatem classicam Bulgaricam constituunt et Bulgariam per Europam totumque orbem terrarum repraesentant.

Nexus externi
 Pagina Gymnasii
 Forum Gymnasii

Categoria:Scholae Bulgariae
Categoria:Serdica
Categoria:Latinitas viva